CELEX: 32007D0877
Language: lv
Date: 2007-12-19 00:00:00
Title: 2007/877/EK: Komisijas Lēmums ( 2007. gada 19. decembris ) par Kopienas finanšu iemaksām 2007. gadā Beļģijas, Vācijas, Francijas, Nīderlandes un Somijas izdevumu segšanai par tādu organismu apkarošanu, kas kaitīgi augiem vai augu produktiem (izziņots ar dokumenta numuru K(2007) 6405)

28.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 344/51
            
         
      KOMISIJAS LĒMUMS
   
   (2007. gada 19. decembris)
   par Kopienas finanšu iemaksām 2007. gadā Beļģijas, Vācijas, Francijas, Nīderlandes un Somijas izdevumu segšanai par tādu organismu apkarošanu, kas kaitīgi augiem vai augu produktiem
   (izziņots ar dokumenta numuru K(2007) 6405)
   (Autentisks ir tikai teksts holandiešu, somu, franču, vācu un zviedru valodā)
   (2007/877/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 23. pantu,
   tā kā:
   
               (1)
            
            
               Saskaņā ar Direktīvu 2000/29/EK Kopiena dalībvalstīm var piešķirt finanšu iemaksas, lai segtu izdevumus, kas tieši saistīti ar nepieciešamiem pasākumiem, kuri veikti vai plānoti, lai apkarotu kaitīgus organismus, kas ievesti no trešām valstīm vai citiem Kopienas apgabaliem, un tos likvidētu vai, ja tas nav iespējams, ierobežotu to izplatību.
            
         
               (2)
            
            
               Beļģija, Vācija, Francija, Nīderlande un Somija ir izstrādājušas katra savu rīcības programmu, lai apkarotu to teritorijās ievestos augiem kaitīgos organismus. Šīs programmas nosaka sasniedzamos mērķus, veicamos pasākumus, termiņus un izmaksas. Beļģija, Vācija, Francija, Nīderlande un Somija ir iesniegušas pieteikumus piešķirt šīm programmām Kopienas finanšu iemaksas Direktīvā 2000/29/EK noteiktajā termiņā un saskaņā ar Komisijas 2002. gada 14. jūnija Regulu (EK) Nr. 1040/2002, ar ko nosaka sīki izstrādātas normas to noteikumu ieviešanai, kas attiecas uz Kopienas finanšu iemaksu piešķiršanu fitosanitārajai kontrolei, un ar ko atceļ Regulu (EK) Nr. 2051/97 (2).
            
         
               (3)
            
            
               Beļģijas, Vācijas, Francijas, Nīderlandes un Somijas iesniegtā tehniskā informācija bija pietiekama, lai Komisija varētu precīzi un vispusīgi novērtēt situāciju un secināt, ka ir ievēroti Kopienas finanšu iemaksu nosacījumi, kas noteikti Direktīvas 2000/29/EK 23. pantā. Tādējādi ir pamatoti piešķirt Kopienas finanšu iemaksas šo programmu izdevumu segšanai.
            
         
               (4)
            
            
               Ar Kopienas finanšu iemaksām var segt līdz 50 % no atbilstīgajām izmaksām. Tomēr saskaņā ar direktīvas 23. panta 5. punkta trešo daļu ir jāsamazina Komisijas finanšu iemaksu likme programmai, ko iesniedza Vācija, un vienai Nīderlandes programmas daļai, jo programmas, par ko tās bija paziņojušas, jau ir saņēmušas Kopienas finansējumu saskaņā ar Komisijas Lēmumu 2006/885/EK (3) (Vācija) un 2005/789/EK (4) (Nīderlande).
            
         
               (5)
            
            
               Saskaņā ar Direktīvas 2000/29/EK 24. pantu Komisija pārbauda, vai kaitīgā organisma parādīšanās attiecīgajā apvidū ir izskaidrojama ar nepietiekami veiktām apskatēm vai pārbaudēm, un īsteno nepieciešamos pasākumus, ņemot vērā attiecīgajā pārbaudē iegūtos rezultātus.
            
         
               (6)
            
            
               Saskaņā ar 3. panta 2. punkta a) apakšpunktu Padomes 2005. gada 21. jūnija Regulā (EK) Nr. 1290/2005 (5) par kopējās lauksaimniecības politikas finansēšanu augu aizsardzības pasākumus finansē Eiropas Lauksaimniecības virzības un garantiju fonds. Šo pasākumu finanšu kontroles vajadzībām piemēro minētās regulas 9., 36. un 37. pantu.
            
         
               (7)
            
            
               Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo tiek apstiprināta Kopienas finanšu iemaksu piešķiršana 2007. gadā, lai segtu Beļģijas, Vācijas, Francijas, Nīderlandes un Somijas izdevumus, kas saistīti ar Direktīvas 2000/29/EK 23. panta 2. punktā minētajiem nepieciešamajiem pasākumiem un kas veikti, lai apkarotu kaitīgos organismus, kas minēti šā lēmuma pielikumā uzskaitītajās apkarošanas programmās.
   2. pants
   1.   Lēmuma 1. pantā minēto finanšu iemaksu kopējais apjoms ir EUR 694 273.
   2.   Maksimālais Kopienas finanšu iemaksu apjoms katrai programmai ir norādīts pielikumā.
   3. pants
   Pielikumā noteiktās Kopienas finanšu iemaksas izmaksā ar šādiem nosacījumiem:
   
               a)
            
            
               ir iesniegti attiecīgi pierādījumi par veiktajiem pasākumiem saskaņā ar Regulas (EK) Nr. 1040/2002 noteikumiem;
            
         
               b)
            
            
               attiecīgā dalībvalsts ir iesniegusi Komisijai Kopienas finanšu iemaksu pieprasījumu saskaņā ar Regulas (EK) Nr. 1040/2002 5. pantu.
            
         Finanšu iemaksu maksājums neskar pārbaudes, ko Komisija veic atbilstīgi Direktīvas 2000/29/EK 24. pantam.
   4. pants
   Šis lēmums ir adresēts Beļģijas Karalistei, Vācijas Federatīvajai Republikai, Francijas Republikai, Nīderlandes Karalistei un Somijas Republikai.
   
      Briselē, 2007. gada 19. decembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 169, 10.7.2000., 1. lpp. Direktīvā jaunākie grozījumi izdarīti ar Direktīvu 2007/41/EK (OV L 169, 29.6.2007., 51. lpp.).
   
      (2)  OV L 157, 15.6.2002., 38. lpp. Regulā grozījumi izdarīti ar Regulu (EK) Nr. 738/2005 (OV L 122, 14.5.2005., 17. lpp.).
   
      (3)  OV L 341, 7.12.2006., 43. lpp.
   
      (4)  OV L 296, 12.11.2005., 42. lpp.
   
      (5)  OV L 209, 11.8.2005., 1. lpp. Regulā jaunākie grozījumi izdarīti ar Regulu (EK) Nr. 1437/2007 (OV L 322, 7.12.2007., 1. lpp.).
   
      PIELIKUMS
      APKAROŠANAS PROGRAMMAS
      Paskaidrojums
      a= apkarošanas programmas īstenošanas gads.
      I   IEDAĻA
      Programmas, kurās Kopienas finanšu iemaksas atbilst 50 % no atbilstīgajiem izdevumiem
      
                  Dalībvalsts
               
               
                  Apkarotie kaitīgie organismi
               
               
                  Skartie augi
               
               
                  Gads
               
               
                  Atbilstīgie izdevumi
                  (EUR)
               
               
                  Kopienas iemaksu maksimālā summa (EUR)
                  vienai programmai
               
            
                  Beļģija
               
               
                  
                     Diabrotica virgifera
                  
               
               
                  Kukurūza
               
               
                  2005. un 2006. gads
               
               
                  67 331
               
               
                  33 665
               
            
                  Somija
               
               
                  
                     Bemisia tabaci
                  
               
               
                  
                     Euphorbia pulcherrima
                  
               
               
                  2006. un 2007. gads
               
               
                  109 262
               
               
                  54 631
               
            
                  Francija
               
               
                  
                     Diabrotica virgifera
                  
               
               
                  Kukurūza
               
               
                  2005. un 2006. gads
               
               
                  871 548
               
               
                  435 774
               
            
                  Nīderlande
               
               
                  
                     Diabrotica virgifera
                  
               
               
                  Kukurūza
               
               
                  2005. gads
               
               
                  282 557
               
               
                  141 278
               
            
         
      II   IEDAĻA
      Programmas, kurās Kopienas finanšu iemaksu likmes, piemērojot degresiju, ir atšķirīgas
      
                  Dalībvalsts
               
               
                  Apkarotie kaitīgie organismi
               
               
                  Skartie augi
               
               
                  Gads
               
               
                  a
               
               
                  Atbilstīgie izdevumi
                  (EUR)
               
               
                  Likme
                  (%)
               
               
                  Kopienas iemaksu maksimālā summa
                  (EUR)
               
            
                  Vācija
               
               
                  
                     Anoplophora glabripennis
                  
               
               
                  Dažādi koki
               
               
                  2006. gads
               
               
                  3
               
               
                  26 950
               
               
                  45
               
               
                  12 127
               
            
                  Nīderlande
               
               
                  
                     Diabrotica virgifera
                  
               
               
                  Kukurūza
               
               
                  2005. gads (Alsmēras reģions)
               
               
                  3
               
               
                  37 330
               
               
                  45
               
               
                  16 798
               
            
         
      
                  Kopējās Kopienas iemaksas (EUR)
               
               
                  694 273